Betiliena (gens)

Betiliena var en romersk familie kjent fra keiserrikets første tiår. Den er kun kjent gjennom to personer. Betilienus Bassus var triumvir monetalis i Augustus regjeringstid, og var trolig samme mannen som senere ble sendt i døden på ordre fra Caligula i år 40 e.Kr. Den andre var Lucius Betilienus Varus, en arkitekt som bygde en akvedukt og flere offentlige bygninger i Alatri, en by i Latium. Det er godt mulig at dette gens stammer herfra.

Se også
Liste over romerske gentes

Referanser

Kategori:Romerske gentes